Работа над праектам ажыццяўлялася на працягу некалькіх месяцаў. На падрыхтоўчым этапе быў падабраны матэрыял, створаны эскізы інтэрфейсу і сцэнарыі асобных блокаў даведніка. Пры рабоце з тэкстам даведачнага матэрыялу выканана яго структурызацыя з вызначэннем дакладнага пераліку ўсіх неабходных тэм, выкарыстаны розныя прыёмы, уключаючы шрыфтавае вылучэнне, гіпертэкст. Напісанне сцэнарыя выконвалася з улікам магчымасцей выбранага праграмнага забеспячэння і наяўных зыходных матэрыялаў. Поўны сцэнарый электроннага даведніка заснаваны на выкарыстанні звычайнага тэксту і гіпертэксту са спасылкамі на звязаныя раздзелы, таблічнай інфармацыі, ілюстрацыйнага матэрыялу.